|  |
| --- |
|  |

Høringsnotat

Udkast til bekendtgørelse om indhold af cadmium i fosforholdig gødning

Bekendtgørelsen blev i udkast sendt i ekstern høring den 14. januar 2022 med frist for afgivelse af høringssvar den 23. februar 2022.

Miljøministeriet har modtaget høringssvar fra 2 organisationer:

Landbrug og Fødevare havde følgende bemærkninger:

”Landbrug & Fødevarer har ingen bemærkninger til udkast til bekendtgørelse om indhold af cadmium i fosforholdig gødning.

Vi er dog tilfredse med at det høje danske beskyttelsesniveau fastholdes med en lavere grænseværdi for cadmium end den nye gødningsforordning fastsætter.”

DAKOFO havde følgende bemærkninger:

”DAKOFO støtter op om, at den strengere danske grænseværdi på 48 mg Cd/kg P2O5 (110 mg cadmium pr. kg P) for fosforgødninger fastholdes, så længe den fastsatte harmoniserede grænseværdi i EU er højere end den danske. DAKOFO har ingen yderligere kommentarer til opdateringen af bekendtgørelsen.”

Miljøministeriet har ikke bemærkninger til de indkommende høringssvar.